ຈີນເປີດບໍລິການລົດໄຟ ເສັ້ນທາງສາຍໄໝ ໄລຍະທາງ ໄກທີ່ສຸດຂອງໂລກ ທີ່ຢູໂຣບ (ວີດີໂອ ພາສາລາວ)
ວັດຖຸປະສົງ ແມ່ນເພື່ອປັບປຸງ ໂຄງລ່າງພື້ນຖານ ເສັ້ນທາງທີ່ເກົ່າແກ່ ລະຫວ່າງເອເຊຍ ຕາເວັນອອກ ແລະຢູໂຣບ ໃຫ້ດີຂຶ້ນ.
ທາງລົດໄຟທີ່ຍາວທີ່ສຸດໃນໂລກ ບັດນີ້ເປີດບໍລິການແລ້ວ ຫຼັງຈາກ ລົດໄຟຂະບວນນຶ່ງບັນທຸກສິນຄ້າຈາກຈີນ ແລ່ນໄປຮອດນະຄອນ ຫຼວງ Madrid ຂອງສະເປນໃນເດືອນແລ້ວນີ້ ສາຍລົດໄຟທີ່ໃສ່ຊື່ ວ່າ ແລະເປັນການລົງ ທຶນຄັ້ງຫຼ້າສຸດທີ່ສຳຄັນໃນປະຫວັດສາດຂອງຈີນ ແມ່ນມີວັດຖຸປະ ສົງເພື່ອປັບປຸງໂຄງລ່າງພື້ນຖານຕາມເສັ້ນທາງການຄ້າທີ່ເກົ່າແກ່ ລະຫວ່າງເອເຊຍຕາເວັນອອກ ແລະຢູໂຣບໃຫ້ດີຂຶ້ນ ດັ່ງທີ່ນາຍ Henry Ridgwell ຜູ້ສື່ຂ່າວວີໂອເອລາຍງານມາຈາກລອນດອນ ກໍແມ່ນວ່າ ຢູໂຣບເປັນພາຄີການຄ້າໃຫຍ່ທີ່ສຸດຂອງຈີນ ແລະເງິນ ຂອງປັກກິ່ງ ກຳລັງໄດ້ຮັບການຮັບຕ້ອນໃນຢູໂຣບ ສິງມີລາຍງານ ເລື້ອງນີ້ ຈາກຜູ້ສື່ຂ່າວວີໂອເອ ມາສະເໜີທ່ານ ການອອກເດີນທາງໃນໄລຍະໄກ 13 ພັນຫຼັກກິໂລແມັດ ຂອງ ຂະບວນລົດໄຟ ທີ່ມີຕູ້ທີ່ ບັນຈຸສິນຄ້າເຄື່ອງອຸບປະໂພກບໍລິໂພກ 40 ຕູ້ ໄດ້ເລີ້ມຈາກສະຖານີລົດໄຟເມືອງ Yiwu ຊຶ່ງເປັນເມືອງນຶ່ງ ໃນແຂວງເຊຈຽງແຄມທະເລຂອງຈີນ ໃນເດືອນພະຈິກ ແລະແລ່ນໄປ ຮອດນະຄອນ ຫຼວງ Madrid ໃນເວລາ 3 ອາທິດຕໍ່ມາ ຊຶ່ງປະຫຍັດເວລາໄວ້ໄດ້ເຄິ່ງນຶ່ງຂອງການເດີນທາງໂດຍທາງເຮືອນັ້ນ ລົດໄຟຂະບວນນີ້ກຳນົດຈະຂົນເຫຼົ້າແວງ ແລະໝາກໄມ້ຂອງສະເປນ ກັບຄືນມາໃຫ້ທັນເວລາກັບວັນສະຫຼອງປີໃໝ່ຂອງຈີນ ໃນເດືອນກຸມພານີ້ ທ່ານ Jonathan Fenby ຜູ້ຂຽນປຶ້ມ ທີ່ມີຊື່ວ່າ “Will China Dominate the 21st Century? ທີ່ແປວ່າ  ນັ້ນ ກ່າວວ່າ ຈີນຢາກປັບປຸງໂຄງລ່າງພື້ນຖານໃຫ້ດີຂຶ້ນ ເພື່ອສົ່ງເສີມການຄ້າຂອງຕົນ ທ່ານ Fenby ກ່າວວ່າ ປັດຈຸບັນນີ້ ການເຊື່ອມໂຍງການສົ່ງສິນຄ້າທາງລົດໄຟ ລະຫວ່າງເຢຍ ຣະມັນກັບຈີນ ມີ 5 ຖ້ຽວຕໍ່ອາທິດ ຊຶ່ງບັນທຸກສິນຄ້າທຸກສິ່ງທຸກຢ່າງ ນັບແຕ່ເຄື່ອງອາໄຫລ່ລົດ BMW ໄປຮອດເຄື່ອງຄອມພີວເຕີຂອງບໍລິສັດ Hewlettt Packard ຈີນກຳລັງລົງທຶນຢ່າງໜັກໃສ່ໂຄງລ່າງພື້ນຖານໃນຢູໂຣບ ທ່ານ Li Keqiang ນາຍົກ ລັດຖະມົນຕີຈີນ ໄດ້ໄປຮ່ວມໃນການເປີດສະພານຂ້າມແມ່ນ້ຳ Danube ໃນປະເທດເຊີເບຍ ທີ່ຈີນເປັນຜູ້ກໍ່ສ້າງຕົກເປັນ ມູນຄ່າ 167 ລ້ານດອນລາ ໃນເດືອນແລ້ວນີ້ ທ່ານ Aleksandar Vucic ນາຍົກລັດຖະມົນຕີເຊີເບຍ ໄດ້ກ່າວຊົມເຊີຍການລົງທຶນທີ່ວ່ານີ້ ທ່ານ Vucic ກ່າວວ່າ ແຜນການເຫຼົ່ານັ້ນ ແມ່ນຮວມທັງການກໍ່ສ້າງທາງລົດໄຟຄວາມໄວສູງ ໃນມູນຄ່າ 1 ພັນ 900 ລ້ານດອນລາ ທີ່ເຊື່ອມໂຍງລະຫວ່າງນະຄອນຫຼວງ Belgrade ໄປຫານະຄອນ Budapest ໃນປະເທດ Hungary ທີ່ໄດ້ລົງນາມໃນຂໍ້ຕົກລົງກັນ ໃນພິທີເມື່ອເດືອນທັນວາປີແລ້ວນີ້ ທ່ານ Wang Yi ລັດຖະມົນຕີຕ່າງປະເທດຈີນ ກ່າວວ່າ ການລົງທຶນຢ່າງມະຫາ ສານເຫຼົ່ານີ້ເປັນພາກສ່ວນນຶ່ງຂອງການເຂົ້າຫາແບບໃໝ່ ຕໍ່ຄວາມສຳພັນກັບໂລກ ທ່ານ Wang Yi ກ່າວວ່າ ທ່ານ Jonathan Fenby ກ່າວວ່າ ຄະນະນັກຟ້ອນແຫ່ງຄວາມຝັນຂອງເສັ້ນທາງສາຍໄໝຈີນ ໄດ້ໄປສະແດງໃນທົ່ວເອເຊຍໃຕ້ ໃນຫວ່າງບໍ່ເທົ່າໃດເດືອນຜ່ານມານີ້ ເພື່ອເນັ້ນໜັກເຖິງຈິນຕະນາການຂອງຈີນ ໃນການສ້າງສາພັດທະນາພວກເສັ້ນທາງການຄ້າເກົ່າຄືນໃໝ່ ປັກກິ່ງໄດ້ໃຫ້ຄຳໝັ້ນສັນຍາ ເງິນຈຳນວນ 40 ຕື້ດອນລາເພື່ອປັບປຸງໂຄງລ່າງພື້ນຖານຄືນໃໝ່ ແຮງຂັບດັນໃນການລົງທຶນໃນຕ່າງປະເທດ ມີວັດຖຸປະສົງເພື່ອເສີມຂະຫຍາຍການມີໜ້າຂອງຈີນໃຫ້ແຂງແຮງຂຶ້ນໃນເວທີສາກົນ ແຕ່ກໍເປັນພາກສ່ວນນຶ່ງໃນການປະຕິບັດໄປຕາມການເຕີບໂຕທີ່ກຳລັງຫລຸດນ້ອຍຖອຍລົງ ພາຍໃນປະເທດ ທ່ານ Jonathan Fenby ກ່າວວ່າ ໃນຂະນະທີ່ຢູໂຣບ ພວມປະເຊີນກັບເສດຖະກິດທີ່ບໍ່ມີການເຕີບໂຕຢູ່ນີ້ ການລົງທຶນຂອງ ຈີນ ແມ່ນໄດ້ຮັບການຕ້ອນຮັບຢ່າງດີ ແລະບັນດານັກວິເຄາະ ໃຫ້ຂໍ້ສັງເກດວ່າ ຄວາມກັງ ວົນເປັນຫ່ວງຂອງຊາວຢູໂຣບ ກ່ຽວກັບສິດທິມະນຸດແລະລະບອບປະຊາທິປະໄຕໃນຈີນ ໄດ້ຖືກປະຖີ້ມໄວ້ເບື້ອງຫລັງ